*Rev. 10. april 2019*

***Information vedrørende udlægning af grene til flishugning.***

Grenbunkerne må **kun indeholde grene**. Hvis der er indhold af **brædder, sten og jord, rødder, metal eller andet,** der er potentielt ødelæggende for entreprenørens materiel, efterlades bunken urørt.

Grenenderne skal vende **samme vej og ud mod vejen**.

Undgå **store grenkløfter**. De er meget uhåndterlige i flismaskinen. Skær dem ud i **enkeltgrene**

Da der skal kunne køres med kraftigt materiel, skal bunkerne ligge **ud til én af adgangsvejene** i vores grundejerforening :
*Osvejen, Fredskovens Engvej, Fredskovens Birkevej, Fredskovens Lyngvej, Fredskovens Gyvelvej, Fredskovens Åvej, Fredskovens Søvej, Fredskovvej Øst og Fredskovvej Vest.*

Det er en fordel, hvis grenene **ikke er for korte eller afgrenet for meget**, (det er hurtigere, at hugge en stor gren frem for 10 små grene).

Hvis man ønsker at **beholde flisen, afmærkes dette med en seddel**.

**Der må højst udlægges én bunke på max. 20 m3. pr. parcel. (ə: en bunke 20 meter lang – grene af 1 meters længde – bunken i hoftehøjde. Så kan man selv ud fra denne tommelfingerregel vurdere..)**

Udlægges der mere end 20 m3, skal man **selv afregne** det overskydende med entreprenøren.

På bestyrelsens vegne
*Jan Wolfram Thiemann*